
RAPORT COMUN
asupra proiectului de Lege pentru aprobarea Ordonanţei de urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari
În conformitate cu prevederile art. 95 şi 115 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, trimis cu adresa nr. PL.x – 708 din 24 octombrie 2007 şi înregistrat sub nr. 31/1143 din  25.10.2007.

Senatul a adoptat proiectul de lege în  şedinţa din 17 octombrie 2007.

Camera Deputaţilor este Cameră decizională.

Consiliul Legislativ  a avizat favorabil proiectul de lege, cu observaţii şi propuneri, conform avizului nr. 851/28.06.2007.

Obiectul de reglementare al proiectului de lege supus dezbaterii îl constituie asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari.
La dezbaterile Comisiei au participat, în calitate de invitaţi, domnul Marin Adrănel Cotescu, director general adjunct în cadrul Ministerului Dezvoltării, Lucrărilor Publice şi Locuinţelor şi domnul Atanasiu Teodor, şef serviciu în cadrul aceluiaşi minister.
În conformitate cu prevederile art. 61 din Regulamentul Camerei Deputaţilor, membrii celor două comisii au examinat expunerea de motive şi proiectul de lege supus aprobării, în şedinţa din 27 noiembrie 2007 şi respectiv 28 ianuarie 2008.
Dezbaterile s-au finalizat în şedinţa din data de 19 februarie 2008 a Comisiei pentru administraţie publică, amenajarea teritoriului şi echilibru ecologic.

La lucrările Comisiei pentru administraţie publică, amenajarea teritoriului şi echilibru ecologic au fost prezenţi, din totalul de 28 membri ai Comisiei, 24 de deputaţi, iar la lucrările Comisiei juridice, de disciplină şi imunităţi, din totalul de 27 de membrii, au fost prezenţi 19 deputaţi.
În urma dezbaterii, membrii celor două Comisii au hotărât, cu majoritate de voturi, ca proiectul de Lege pentru aprobarea Ordonanţei de urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, să fie supus, spre dezbatere şi adoptare plenului Camerei Deputaţilor, în forma adoptată de Senat, cu amendamente admise, cuprinse in anexă.

      În raport de obiectul şi conţinutul său, proiectul de lege face parte din categoria legilor ordinare.

